**Slovenský zväz športového rybolovu**

**Slovenský rybársky zväz - Rada Žilina**

**MO SRZ Turčianske Teplice**



****

**Propozície**

**LRU - method feeder**

**2. liga**

**2. dvojkolo**

**07.06.2024 – 09.06.2024**

**Štrkovisko Dlhé Kusy**

Podľa plánu športovej činnosti pre rok 2024, Slovenský zväz športového rybolovu a SRZ Rada Žilina v spolupráci s MO SRZ Turčianske Teplice usporiada športové rybárske preteky 2.dvojkolo 2.ligy v LRU - method feeder.

**Účastníci pretekov:**

|  |  |  |  |
| --- | --- | --- | --- |
| **MO, MsO SRZ** | **Súčet umiestnení** | **C I P S**  **B o d y** | **Poradie** |
|
| Bratislava III. MY Fishing SR | 69,0 | 136 700 | 11 |
| Bratislava V. ŠK FT Abramis B | 53,0 | 168 450 | 6 |
| Dunajská Streda B Blinker | 37,0 | 227 575 | 1 |
| Dunajská Streda F Promix FT | 65,5 | 153 000 | 9 |
| Dunajská Streda H MFT Gabčíkovo | 59,0 | 146 425 | 7 |
| Košice Team | 61,0 | 164 425 | 8 |
| Marcelová B.Klass | 48,0 | 175 150 | 5 |
| Nové Zámky B Andovce | 41,0 | 188 850 | 3 |
| Partizánske MFT | 38,5 | 203 250 | 2 |
| Šamorín NLF | 77,0 | 110 045 | 13 |
| Turčianske Teplice A Cyril a Metod | 67,0 | 150 650 | 10 |
| Turčianske Teplice B Maver | 45,0 | 218 035 | 4 |
| Veľký Krtíš B Feeder Team | 69,0 | 127 100 | 12 |

**Termín konania:** 07.06.2024 – 09.06.2024

**Miesto konania:**  Štrkovisko Dlhé Kusy (2-3140-1-1)

**Organizačný štáb:**

Riaditeľ pretekov: Ján Ottinger

Garant Rady SRZ: Gabriela Hupková

Hlavný rozhodca: Peter Bielik

Sektoroví rozhodcovia: Roman Žák, Jozef Beneš

Technický vedúci: Ján Ottinger

Bodovacia komisia: hlavný rozhodca + 2 z radov vedúcich družstiev

Zdravotné zabezpečenie: tel. 112

**Technické pokyny:**

* Športové rybárske preteky sú usporiadané podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa predpisov SZŠR a súťažných pravidiel pre LRU method feeder pre rok 2024.
* Množstvo krmiva je limitované na max. 15 l navlhčeného krmiva. Do tohto množstva sa počítajú prevlhčené krmivo, hlina, partikel ako kukurica, konope, pšenica, krúpy, atď...
* Krmivo pri kontrole množstva musí mať voľnú štruktúru, zatláčanie a zhutňovanie krmiva nie je povolené.
* Množstvo tekutých aróm (sprej, dip, vytláčacia nádoba) je limitovaný max. množstvom 100 ml na jednu príchuť a dokopy to môže byť celkovo max.1 l tekutých aróm.
* Veľkosť použitých peliet a boilí na háčik nie je limitovaná. Musia byť prezentované mimo limitu pre krmivo vo svojich vlastných originálnych baleniach. Je zakázané používať pasty, chlebové výrobky, mäsové výrobky.
* Živá nástraha je dovolená v množstve 1 l. Medzi živú nástrahu sa rátajú zemné červy (hnoják, dendrobena), múčne červy, kostné červy. Použitie patentky je zakázané.
* Živá nástraha musí byť počas kontroly v ciachovanej nádobke (vzor Sensas) a v jej priebehu musia zostať zatvorené tak, aby ich živá nástraha svojvoľne neotvorila. Nádoba nesmie byť mechanicky zabezpečená (zalepená a pod.) Je zakázané používať na lov akékoľvek chránené druhy živočíchov.
* Krmivo musí byť pri kontrole umiestnené v rybárskom vedre so značkami objemu na vnútornej strane.
* Každý pretekár je povinný mať 2 úlovkové sieťky na uchovanie ryby minimálnej dĺžky 4 m, opatrenými obručami s priemerom minimálne 50cm. V prípade štvorcovej alebo obdĺžnikovej sieťky uhlopriečka musí byť minimálne 50cm, náhradná sieťka (prechodné obdobie do roku 2025) môže mať 3 m.
* Prechovávanie a delenie úlovkov počas pretekov je na posúdení pretekára tak, aby boli úlovky v maximálnej miere chránené pred úhynom (rovnomerne), maximálne však 30 kg v jednej úlovkovej sieťke.
* V prípade, že chce pretekár prechovávať aj úlovky bielej ryby ( pleskáč, plotica) je   povinný tieto druhy prechovávať v samostatnom úlovkovom saku.

**Pretekárska trať:** **Štrkovisko Dlhé Kusy**

štrkovisko rozloha 9,8 ha, dno štrkové miestami s jemným nánosom

bahna, hĺbka 0,5m – 5m. Brehy štrkovo trávnaté, s porastom topoľov a vŕb, pretekárska trať

je orientovaná od strany Biskupického kanála

.


**Prístup na trať: GPS: 48.644520, 17.847651**

Po zjazde z diaľnice smer Horná Streda, na prvej odbočke vpravo, na

ďalšej križovatke vpravo, popod diaľnicu až ku jazeru.

**Výskyt rýb:**

Vyskytujú sa tu všetky druhy nížinných rýb: kapor rybničný, sumec veľký, štuka severná, zubáč veľkoústy, pleskáč vysoký, ostriež zelenkavý, karas.

****

**Časový harmonogram:**

**Piatok 07.06.2024**

08.00 – 09.00 priebežné žrebovanie boxov + presun pretekárov po vyžrebovaní

+ príprava pretekárov

09.50 – 10.00 kŕmenie

10.00 – 16.00 povinný tréning

16.00 – 18.00 opustenie boxu

**Sobota 08.06.2024**

06.30 - 07.00 prezentácia

07.00 - 07.45 otvorenie pretekov a žrebovanie

07.45 - 08.15 presun pred pretekárske miesto

08.15 - 09.50 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)

09:50 - 10.00 kŕmenie

10.00 - 15.00 lovenie

15.00 - 15:30 váženie

**Nedeľa 09.06.2024**

07.00 - 07.15 prezentácia

07.15 - 07.45 žrebovanie

07.45 - 08.15 presun pred pretekárske miesto

08.15 - 09.50 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)

09:50 - 10.00 kŕmenie

10.00 - 15.00 lovenie

15.00 - 15:30 váženie

16.30 - vyhodnotenie pretekov 2. dvojkolka

**Rozpis signálov:**

**1. signál s/n 08:15** - 90 minút pred začiatkom pretekov povoľuje vstup pretekára na svoje lovné miesto a signalizuje začiatok prípravy. Počas prvých 30 - 60 min prípravy prebehne kontrola krmiva a nástrah, ktoré musia byť umiestnené pred lovným miestom. Po kontrole nástrah a krmiva si pretekár znesie skontrolované krmivo a nástrahy do lovného miesta. Po tejto kontrole nesmie pretekár opustiť lovné miesto bez súhlasu dvoch pretekárov alebo rozhodcu a je zakázané čokoľvek vynášať alebo donášať do priestoru lovného miesta.

**2. signál s/n 08:40 -** 5 minút do začiatku kontroly vnadiacich zmesí a nástrah

**3. signál s/n 09:50 -** 10 minút pred začiatkom pretekov 10 minútové základné kŕmenie

**4. signál s/n 10:00 -** začiatok pretekov

**5. signál** **s/n 14:55 -** 5 minút do konca pretekov

**6. signál s/n 15:00 -** koniec pretekov

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade búrky bude pretek prerušený a bude sa postupovať podľa platných súťažných pravidiel. (čl. 22 súťažných pravidiel LRU-MF)
* Každý pretekár preteká na vlastnú zodpovednosť a riziko, za svoje správanie nesie plnú zodpovednosť. Pretekár do 15 rokov sa zúčastňuje pretekov na zodpovednosť sprevádzajúcej dospelej osoby, ktorá nesie plnú zodpovednosť za konanie pretekára počas pretekov.
* Všetci účastníci pretekov sú povinní dodržiavať antidopingové predpisy SZŠR.
* Vykonávanie **tréningu v piatok** je možné len za podmienky, že všetky ulovené ryby budú s náležitou opatrnosťou vrátené späť do vody bez možnosti sieťkovania.

**Ubytovanie:** usporiadateľ nezabezpečuje.

**Informácie o pretekoch:**  Ján Ottinger, +421 940 650 349 jano.ottinger@gmail.com

**Na zabezpečenie týchto pretekov bol použitý príspevok uznanému športu z Ministerstva cestovného ruchu a športu Slovenskej republiky.**

Propozície kontroloval predseda ŠO LRU – feeder.

Organizačný štáb Vám želá veľa úspechov na pretekoch. Petrov zdar!